open-index/open-wikipedia-markdown huggingface dataset:
அலூசியன் தீவுகள்

**அலூசியன் தீவுகள்** (*Aleutian Islands*) என்பவை வடக்கு பசிபிக் பெருங்கடலில் உள்ள முன்னூறிற்கும் மேற்பட்ட தீவுகளை உள்ளடக்கிய ஒரு தீவுக் கூட்டம் ஆகும். இவற்றின் மொத்தப் பரப்பளவு 6,821 சதுர மைல் (17,666 கி.மீ.²). அலாஸ்கா குடாவில் இருந்து மேற்கே 1,200 மைல் (1,900 கி.மீ.) வரை பரந்துள்ளது. இத்தீவுக் கூட்டத்தின் பெரும் பகுதி அலாஸ்காவில் இருந்தாலும், மேற்குப் பக்கத்தின் கடைசிப் பகுதியில் ஒரு சிறிய கொமண்டாஸ்கி தீவுகள் ரஷ்யாவில் உள்ளது. மொத்தம் 57 எரிமலைகள் இத்தீவுக் கூட்டத்தில் உள்ளன. 1867ம் ஆண்டுக்கு முன்னர் இவை கத்தரீன் தீவுக்கூட்டம் என்றழைக்கப்பட்டன.
thumb|left|250px|விண்ணில் இருந்து அலூசியன் தீவுகளின் தோற்றம்
[thumb|right|300px|அலூசியன் தீவுகளில் [உனலாஸ்கா தீவு]]

## மக்கள்
இத்தீவுகளில் உள்ள பழங்குடியினர் தம்மை *உனாங்கன்* என அழைக்கின்றனர். இவர்கள் பெரும்பாலும் "அலூட்" என அழைக்கப்படுகின்றனர். இவர்கள் பேசும் மொழி அலூட் மொழி ஆகும். இம்மொழி எஸ்கிமோ-அலூட் மொழிக் குடும்பத்தைச் சேர்ந்தது. இம்மொழிக் குடும்பம் வேறு எந்த மொழியுடனும் தொடர்புடையதல்ல.

2000 இல் இத்தீவுகளின் மொத்த மக்கள் தொகை 8,162 ஆகும். இவர்களில் 4,283 பேர் உனலாசுக்கா தீவில் வாழ்கின்றனர்.

## மேற்கோள்கள்

## வெளி இணைப்புகள்

*U.S. Coast Pilot 9, Chapter 7, Aleutian Islands 
* 
*Seattle to Aleutian Island Expedition

பகுப்பு:அலாசுக்காவின் தீவுகள்
பகுப்பு:உருசியத் தீவுகள்
பகுப்பு:பசிபிக் பெருங்கடலின் தீவுக்கூட்டங்கள்
பகுப்பு:எரிமலைத் தீவுகள்
பகுப்பு:அமெரிக்க எரிமலைகள்
பகுப்பு:பசிபிக் பெருங்கடல் தீவுகள்‎
உலக இளையோர் நாள்

**உலக இளையோர் நாள்** (*World Youth Day*) என்பது இளைஞர்களுக்கான கத்தோலிக்கத் திருச்சபையின் நிகழ்வாகும். இது பெரும்பாலும் கத்தோலிக்க சமய நிகழ்வாகக் கருதப்பட்டாலும், அனைத்துலக இளைஞர்களும் இன, மத பேதமின்றி பங்கேற்க அழைக்கப்படுகின்றனர்.

*உலக இளையோர் நாள்* பன்னாட்டு இளையோர் நாளிலிருந்து வேறுபட்டதாகும்.

*உலக இளையோர் நாள்* 1984-ஆம் ஆண்டு, திருத்தந்தை இரண்டாம் அருள் சின்னப்பரால் முன்னெடுக்கப்பட்டது. இது ஆண்டுதோறும் மறைமாவட்ட அளவில் இடம்பெறும். அதை விட இரண்டு அல்லது மூன்று ஆண்டுகளுக்கு ஒருமுறை சர்வதேச ரீதியில் ஒரு-வார நிகழ்வாக வெவ்வேறு நாடுகளில் இடம்பெறுகிறது. பன்னாட்டு நிகழ்வுகளில் இலட்சக்கணக்கான இளைஞர்கள் உலகின் பல நாடுகளிலும் இருந்து வந்து கலந்து கொள்கின்றனர்.

2011ம் ஆண்டிற்கான நிகழ்வுகள் எசுப்பானியாவின் மத்ரித் மாநகரத்தில் ஆகஸ்ட் 15 முதல் ஆகஸ்ட் 20 வரை நடந்தேறின.

இந்நிகழ்வின் பாதுகாவலர் அரு. அன்னை தெரேசா ஆவார்.

## துவக்க வரலாறு

ஐ.நா சபை அனைத்துலக இளையோர் வருடத்தைக் கொண்டாட முடிவுசெய்த போது, திருத்தந்தை இரண்டாம் அருள் சின்னப்பரால் **உலக இளையோர் நாளை** கொண்டாட அழைப்பு விடப்பட்டது. இவர் தம் ஆட்சி காலத்தில் செய்தவைகளில் இந்நிகழ்வு மிக முக்கியமானவற்றுள் ஒன்றாகக்  கருதப்படுகின்றது. ஐரோப்பா, இலத்தீன் அமெரிக்கா, வட அமெரிக்கா, ஆசியா, ஓசியானியா முதலிய இடங்களில் உள்ள இளையோர்களை திருயாத்திரை வர இவர் அழைப்பு விடுத்தார்.

இந்நிகழ்வுக்கான நோக்கமாக இவர், *இளையோர்கள் தங்கள் வாழ்வின் அழைத்தலை உணர* என்ற மையக்கருத்தினை வலியுறுத்தினார். 1985-ஆம் ஆண்டு, முதல் **உலக இளையோர் நாளை** சிறபிக்க, இவர், *உலக இளையோருக்கு* (To the Youth of the World) என்னும் அப்போஸ்தலிக்க சுற்றுமடலை எழுதினார்.

## உலக இளையோர் நாள் 2011

ஆஸ்திரேலியாவின் சிட்னி மாநகரில் 2008ஆம் ஆண்டு நிகழ்ந்த உலக இளையோர் நாள் கொண்டாட்டத்தின்போது, நிறைவுத் திருப்பலி நிகழ்த்திய போது திருத்தந்தை பதினாறாம் பெனடிக்ட் 2011ஆம் ஆண்டு இளையோர் நாள் எசுப்பானியாவின் மாட்ரிட் நகரில் சிறப்பிக்கப்படும் என்று அறிவித்தார். இந்நிகழ்வு 2011 ஆகத்து 16 முதல் 21 வரை நடைபெற்றது. இறுதி நாளன்று ஏறத்தாழ 2,000,000 பேர் வரையில் உலகெங்கிலும் இருந்து கலந்து கொண்டதாக மதிப்பிடப்பட்டுள்ளது.

## நிகழ்வுகள்
### பன்னாட்டு அளவில்

### மறைமாவட்ட அளவில்
ஒவ்வோறு ஆண்டும் குருத்து ஞாயிறு அன்று மறைமாவட்ட அளவில் இளையோர் நாள் கொண்டாடப்படுகின்றது.

## உலக இளையோர் நாளுக்கான மாதிரி நிகழ்ச்சி நிரல்
### பன்னாட்டு நிரல்

### மறைமாவட்ட நிரல்
மறைமாவட்ட ஆயர் தலைமையில் நிகழ்வுகள் நடைபெறும். குருத்து ஞாயிறு அன்று நடைபெறுவதால் குருத்தோலை ஞாயிறு திருப்பலியும், பாடல்கள், செபம், ஒப்புரவு அருட்சாதனத்தோடு நற்கருணை ஆராதனையும் நடைபெறலாம்.

## மேற்கோள்கள்

## வெளி இணைப்புகள்
* உலக இளையோர் நாளுக்கான வத்திக்கான் பக்கம்
* 2011-ஆம் ஆண்டு உலக இளையோர் நாளுக்கான அதிகாரப்பூர்வ தளம்

## இவற்றையும் பார்க்கவும்
* அனைத்துலக இளையோர் நாள்

பகுப்பு:உலக இளையோர் நாள்
பகுப்பு:மேற்கோள் வழு-Defined multiple times
பகுப்பு:ஏப்ரல் சிறப்பு நாட்கள்
படையணி

**படையணி**(regiment) என்பது ஒரு படை அலகு. இது இரண்டில் இருந்து ஆறு கம்பெனிகளைக் கொண்டிருக்கும். இதில் 500 முதல் 1500 படை வீரர்கள் வரை இருப்பர். இதன் தலைவர் கேணல் எனப்படுவார். பல பட்டாலியன்கள் ஒன்று சேர்ந்து ஒரு படையணி அல்லது படைத்தொகுதி உருவாக்கப்படும்.

## மேற்கோள்கள்

பகுப்பு:படை அலகுகள்
படைப்பிரிவு

**படைப்பிரிவு** (டிவிஷன், டிவிசன், *Division*) என்பது ஒரு பெரும் படையணியாகும். இதில் பத்தாயிரம் முதல் இருபதாயிரம் வீரர்கள் வரை இருப்பர். பெரும்பாலான படைகளில் படைப்பிரிவு என்பது பல ரெசிமெண்டு அல்லது பிரிகேடுகளைக் கொண்டிருக்கும்.

## மேற்கோள்கள்

பகுப்பு:படை அலகுகள்
படையலகு

**படையலகு** (*platoon*) என்பது ஒரு சிறிய படை அலகு. இதில் 30 முதல் 50 வீரர்கள் வரை இருப்பர். இது இரண்டு முதல் நான்கு பிரிவுகள் (*sections*) அல்லது இசுக்குவாடுகளைக் (*Squad*) கொண்டு உருவாக்கப்படும். இரண்டு முதல் ஐந்து படையலகுகள் சேர்க்கப்பட்டு ஒரு கம்பெனி உருவாக்கப்படுகிறது.

## இவற்றையும் பார்க்க

* *[[பிலாடூன் (திரைப்படம்)]]*, திரைப்படம்

## உசாத்துணை

## வெளி இணைப்புகள்

* 

பகுப்பு:படை அலகுகள்
சாள்சு அன்ரனி சிறப்புப் படையணி

**லெப். சாள்ஸ் அன்ரனி சிறப்புப் படையணி** (*Charles Anthony Brigade*) என்பது தமிழீழ விடுதலைப் புலிகளின் முதல் மரபுவழிப் படையணி ஆகும். தமிழீழ விடுதலைப் புலிகளின் முதலாவது தாக்குதற் தளபதியான லெப்.சீலன் லூக்காஸ் சாள்ஸ் அன்ரனியின் பெயரைத் தன் பெயராகக் கொண்டு தொடங்கப்பட்டுள்ளது. இப்படையணி, பயிற்சி, தந்திரம், துணிவு என்னும் மூன்றையும் தன் குறிக்கோள் வாசகமாகக் கொண்டு செயற்படுகின்றது. இது 1991 ஆம் ஆண்டு ஏப்ரல் 10 ஆம் நாள் உருவாக்கப்பட்டது. துவக்கத்தில் பிரிகேடியர் பால்ராஜ் தலைமையில் பயிற்சியளிக்கப்பட்டது. இது தமிழ்ப் புலிகளின் மிகவும் பழமையான மற்றும் அதிக பயிற்சி பெற்ற காலாட்படைப் பிரிவுகளில் ஒன்றாகும், இதன் தனக்கு சொந்தமாக இராணுவக் கல்விக்கூடங்கள், ஆராய்ச்சிப் பிரிவுகள் ஆகியவற்றைக் கொண்டிருந்தது. இந்தப் படையணியில் உள்ள வீரர்கள் அனைவரும் இலங்கை வட மாகாணத்தில் உள்ள கிராமங்களை சேர்ந்தவர்கள்.

## வரலாறு
சாள்ஸ் அன்ரனி சிறப்புப் படையணி ஈழப்போரில் நடந்த பெரும்பாலான சமர்களில் பங்கு பற்றி பல வெற்றிகளைப் பெற்றது.

1991 மே 5 அன்று இலங்கைப் படைத்துறையினர் ஓமந்தை கொந்தக்காரர்குளம் கோழியாக்குளம் ஆகிய இடங்களில் "வன்னி விக்கிரம 2" என்ற பெயர் நடவடிக்கை மூலம் எடுத்த பெரும் எடுப்பிலான இராணுவ முன்னெடுப்பை சார்ள்சு அன்ரனி சிறப்புப் படையணி முறியடித்தது. இது அவர்களது முதலாவது சமர் ஆகும். கேணல் பால்ராஜ் தளபதியாக இருந்து லெப். கேணல் ராஜன் இதனை வழி நடத்தி அந்தச் சாதனை நிகழ்த்தப்பட்டது. இச்சமரில் விடுதலைப் புலிகளின் 20 போராளிகள் கொல்லப்பட்டனர். 

இரண்டாம் ஆனையிறவுச் சமரின்போது, ஒரு முழு காலாட்படைப் பிரிவையும் (54 டிவிஷன்) ஒரு மரபுவழிப் போரில் தோற்கடித்த முதல் அரச சார்பற்ற இராணுவப் படைப்பிரிவு படையணியாக இது வரலாறு படைத்தது. ஆனையிறவின் வீழ்த்தியப் பிறகு, உலகிலேயே இத்தகைய சிக்கலான சூழ்ச்சிப் போர்ச் சண்டையில் திறன் கொண்ட ஒரே அரச சார்பற்ற இராணுவப் படைப்பிரிவாக சாள்ஸ் அன்டனி சிறப்புப் படையணியை விடுதலைப் புலிகள் மட்டுமே நிறுவியதாக இராணுவ ஆய்வாளர்கள் கருத்து தெரிவித்தனர். 2000 ஆம் ஆண்டு ஏப்ரல் மாதம்  ஆனையிறவை விடுதலைப் புலிகள் வீழ்த்துவதற்கு சில மாதங்களுக்கு முன்பு படைத்தளத்தைப் பார்வையிட்ட அமெரிக்க இராணுவ அதிகாரி ஒருவரால் ஆனையிறவுத் தளம் "அசைக்க முடியாதது" என்று விவரிக்கப்பட்டது. 5 சிறப்புத் தளபதிகள், 4 தளபதிகள், ஒரு துணைத்தளபதி, 12 தாக்குதல் தளபதிகள் உட்பட 1,200 போராளிகளை இப்படையணி 2005 ஆம் ஆண்டு வரை இழந்தது. 

தவளை நடவடிக்கை, முல்லைத்தீவு சமர்,  ஜெயசிக்குறு, ஒயாத அலைகள் இரண்டு, ஒட்டுசுட்டான் (1999), ஆனையிறவுப் படைத்தளத் தாக்குதல், 2000, யாழ்ப்பாணச் சமர் (2006), கிளிநொச்சி சமர், அனந்தபுரம் சமர் உட்பட இலங்கை இராணுவத்திற்கு எதிராக 100 க்கும் மேற்பட்ட சமர்களில் இப்படையணி போராடியது. ஈழப் போரின் தொடக்கம் முதல் இறுதி வரை பல்வேறு சமர்களில் சுமார் 2200 வீரர்களை இப்படையணி இழந்துள்ளது.

## மேற்கோள்கள்

பகுப்பு:விடுதலைப் புலிகளின் படையணிகள்
விட்னி மலை

**விட்னி மலை** (*Mount Whitney*) ஐக்கிய அமெரிக்காவின் 48 தொடர் மாநிலங்களில் (48 contiguous states) மிக உயரமான மலையாகும். 4,421 மீட்டர் உயரமான இம்மலை கலிபோர்னியா மாநிலத்தின் கிழக்கில் அமைந்த செக்குவோயா தேசியப் பூங்காவில் அமைந்துள்ளது. சியெறா நெவாடா மலைத்தொடரைச் சேர்ந்தது.

இந்த மலையிலிருந்து 76 மைல் கிழக்கில் சாப் பள்ளத்தாக்கு தேசியப் பூங்காவில் வட அமெரிக்காவிலேயே மிக கீழான நிலையில் உள்ளது.

## மேற்கோள்கள்


பகுப்பு:வட அமெரிக்க மலைகள்
பகுப்பு:அமெரிக்க மலைகள்
பகுப்பு:கலிபோர்னியப் புவியியல்
லோகன் மலை

**லோகன் மலை** (Mount Logan) கனடாவின் யூக்கான் நிலப்பகுதியில் அமைந்த மலையாகும். இம்மலை கனடாவிலேயே மிக உயரமானது; மெக்கின்லி மலையுக்கு அடுத்தபடியாக வட அமெரிக்காவில் மிக உயரமானது. குலுவேன் தேசியப் பூங்காவில் அமைந்த இம்மலையின் உயரம் 5,959 மீட்டர்கள் ஆகும். அண்டார்டிக்கா தவிர உலகில் மிக குளிரான இடங்களில் ஒன்றாகும்.

## மேற்கோள்கள்


பகுப்பு:யூக்கான்
பகுப்பு:கனேடிய மலைகள்
ஏங்கரெஜ்

**ஏங்கரேஜ்** (Anchorage) அலாஸ்காவின் மிகப்பெரிய நகரம் ஆகும். அலாஸ்காவின் தென்பகுதியில் அமைந்த இந்நகரில் 282,813 மக்கள் வசிக்கின்றனர். அலாஸ்கா மக்களில் 40% ஏங்கரேஜில் வசிக்கின்றனர்.

பகுப்பு:அலாஸ்கா
பகுப்பு:அமெரிக்க நகரங்கள்
பகுப்பு:நகரம் தொடர்பான குறுங்கட்டுரைகள்
பெரிய உப்பு ஏரி

**பெரிய உப்பு ஏரி** (Great Salt Lake) அமெரிக்காவின் யூட்டா மாநிலத்தில் அமைந்த உப்பு ஏரி ஆகும். பூமியின் மேற்கு அரைக்கோளில் மிகப்பெரிய உப்பு ஏரியாகும். பெரிய உப்பு ஏரியிலிருந்து ஆறுகள் செல்லவில்லை; நீராவியாகுதலால் மட்டும் இந்த ஏரியிலிருந்து நீர் செல்கிறது. உலகில் இவ்வகை ஏரிகளில் இந்த ஏரி நான்காம் மிகப்பெரிய ஏரி ஆகும்.

## மேற்கோள்கள்

பகுப்பு:யூட்டா
பகுப்பு:ஐக்கிய அமெரிக்க ஏரிகள்
பகுப்பு:வட அமெரிக்க ஏரிகள்
ஓக்லஹோமா நகர் தண்டர்

**ஓக்லஹோமா நகர் தண்டர்** (Oklahoma City Thunder) 2008-2009 என்.பி.ஏ. பருவத்தில் முதலாக என்.பி.ஏ.-இல் விளையாடும். இவ்வணியின் அதிபர் கிளே பெனெட் இவ்வணியை சியாட்டில் நகரத்திலிருந்து 2007-2008 என்.பி.ஏ. பருவத்துக்கு பிறகு ஓக்லஹோமா நகரத்துக்கு நகர்த்தினார்.

இந்த புதிய அணியின் சிறப்புப்பெயர், சின்னம், வரலாறு புதிதக உருவாக்கப்பட்டன. ஆனால் 2007-2008 பருவத்தில் சியாட்டில் சூப்பர்சானிக்ஸில் இருந்த வீரர்கள் இப்பொழுது இந்த புதிய அணியில் விளையாடுகின்றனர். இந்த அணியின் போட்டிகள் ஓக்லஹோமா நகரத்தில் அமைந்த ஃபோர்ட் சென்டரில் நடைபெறும்.

## 2007-2008 சியாட்டில் சூப்பர்சானிக்ஸ் அணி

## வெளி இணைப்புகள்
* புதிய ஓக்லஹோமா நகர் என்.பி.ஏ அணி


## மேற்கோள்கள்

பகுப்பு:என்.பி.ஏ. கூடைப்பந்தாட்ட அணிகள்
பகுப்பு:ஓக்லகோமா
மான்ட்டே எலிஸ்

**மான்ட்டே எலிஸ்** (Monta Ellis, பிறப்பு அக்டோபர் 26, 1985) ஒரு அமெரிக்கக் கூடைப்பந்தாட்டக்காரர் ஆவார். இவர் என்.பி.ஏ.இல் கோல்டன் ஸ்டேட் வாரியர்ஸ் அணியில் விளையாடுகிறார். இவரால் இரண்டு பின்காவல் நிலைகளில் விளையாடமுடியும். மிசிசிப்பி மாநிலத்தில் பிறந்து வளந்து மிசிசிப்பி மாநிலப் பல்கலைக்கழகத்தில் சேர ஒப்பந்தம் செய்தார், ஆனால் கல்லூரியுக்கு போகாமல் நேரடியாக 2005 என்.பி.ஏ. தேர்தலில் சேர்ந்து இரண்டாம் சுற்றில் வாரியர்ஸ் அணியால் தெரிந்தெடுக்கப்பட்டார்.
## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
பல்சான் பரிசு

**பல்சான் பரிசு** (*Balzan Prize*) என்பது *பன்னாட்டு பல்சான் பரிசு நிறுவனம்* (*International Balzan Prize Foundation*) ஆண்டுதோறும் மானிடவியல், சமூகவியல், பண்பாடு, மற்றும் அமைதி ஆகிய துறைகளில் நான்கு புகழ் பெற்றவர்களுக்கு வழங்கும் ஒரு பணப்பரிசாகும்.

ஆண்டு தோறும் இந்நிறுவனம் கூடி அடுத்த ஆண்டிற்கான விருதாளர்களையும் அவர்களுக்கான பணப்பரிசின் அளவையும் தெரிவு செய்கிறது. இப்பரிசுகளுக்கான நியமனங்கள் மே மாதத்தில் ஏற்றுக் கொள்ளப்பட்டு, பரிசாளர்கள் அடுத்த ஆண்டு செப்டம்பர் மாதத்தில் அறிவிக்கப்படுகிறது. 2001ம் ஆண்டில் இருந்து பரிசுத் தொகை 1 மில்லியன் சுவிஸ் பிராங்குகளாக அதிகரிக்கப்பட்டது. ஆனாலும் இப்பரிசுத் தொகையின் அரைப்பங்கு இளம் ஆய்வாளர்களின் ஆய்வுகளுக்குப் பயன்படுத்தப்பட வேண்டும் என்பது ஒரு நிபந்தனை ஆகும்.

பல்சான் பரிசு குழுவில் ஐரோப்பாவின் பெரும் அறிவியலாளர்கள் உறுப்பினர்களாக உள்ளனர். இப்பரிசு நோபல் பரிசுக்கு இணையாக, அறிவியல், பண்பாடு, மானுடவியல் துறைகளில் புகழ் பெற்ற ஒரு பரிசு ஆகும். 2004 இல் இதன் பரிசுத் தொகை 3 மில்லியன் அமெரிக்க டாலர்களாக (நோபல் பரிசுத் தொகை 1.3 மில்லியன்கள் மட்டுமே) இருந்தாலும் நோபல் பரிசு பல்சான் பரிசை விட அதிகம் புகழ் பெற்றதாக விளங்குகிறது.

## வரலாறு
இந்நிறுவனத்தின் சொத்துக்கள் இத்தாலியரான "யூஜீனியோ பல்சான்" (*Eugenio Balzan*; 1874-1953), என்பவரால் வழங்கப்பட்டது. இவர் தனது சொத்துக்களை சுவிட்சர்லாந்தில் முதலிட்டார். 1933இல் பாசிசத்துக்கு எதிராகக் குரல் கொடுத்து இத்தாலியை விட்டுப் புறப்பட்டார். இவர் தனது சொத்துக்களைத் தனது மகள் "அஞ்சலா லீனா பல்சான்" (1892&ndash;1956), என்பவருக்கு விட்டுச் சென்றார். அஞ்சலா நோய் வாய்ப்பட்டு, இறக்கும் தருவாயில் *பன்னாட்டு பல்சான் பரிசு நிறுவனம்* என்ற நிறுவனத்தைத் தோற்றுவித்து தனது சொத்துக்கள் அனைத்தையும் இந்நிறுவனத்துக்கு வழங்கினார். இந்நிறுவனத்தின் பரிசுகள் அனைத்தும் மிலானில் உள்ள அலுவலகத்திலும், பரிசுப் பணம் சூரிக்கிலும் நிர்வகிக்கப்படுகின்றன.

இந்நிறுவனத்தின் முதலாவது பரிசு 1961 இல் 1 மில்லிய சுவிஸ் பிராங்க் நோபல் பரிசு நிறுவனத்துக்கு வழங்கப்பட்டது. 1962ம் ஆண்டுக்குப் பின்னர் 16 ஆண்டுகளுக்குப் பின்னர் 1978 இல் அன்னை தெரேசாவுக்கு வழங்கப்பட்டது.

1978 முதல் ஆண்டு தோறும் நால்வருக்கு பின்வரும் துறைகளில் வழங்கப்பட்டு வருகிறது:

* மானிடவியல், சமூகவியல், கலை
* இயற்பியல், கணிதம், இயற்கை அறிவியல், மருத்துவம்

## பல்சான் பரிசு பெற்ற சிலர்
* திருத்தந்தை இருபத்திமூன்றாம் யோவான் (1962)
* அன்னை தெரேசா (1978)
* எஸ். ஜே. தம்பையா (1997)

## இவற்றையும் பார்க்கவும்
* பல்சான் பரிசு பெற்றவர்கள் பட்டியல்

## வெளி இணைப்புகள்
*அதிகாரபூர்வ தளம்

பகுப்பு:பரிசுகளும் விருதுகளும்
லிலொங்வே

**லிலொங்வே** (*Lilongwe*) மலாவி நாட்டின் தலைநகரம் ஆகும். மலாவியின் நடுப்பகுதியில் அமைந்த இந்நகரில் 866,272 மக்கள் வசிக்கின்றனர். லிலொங்வே ஆறு இந்நகரம் வழியாக பாய்கிறது.

பகுப்பு:மலாவி
பகுப்பு:ஆப்பிரிக்கத் தலைநகரங்கள்
யெல்லோஸ்டோன் தேசியப் பூங்கா

**யெலோஸ்டோன் தேசியப் பூங்கா** (Yellowstone National Park, "Yellowstone" என்ற பொருள் "மஞ்சக்கல்") அமெரிக்காவில் முதலாக உருவாக்கப்பட்ட தேசியப் பூங்கா ஆகும். மார்ச் 1, 1872 இன்றிய பூங்கா இருக்கும் இடத்தை அமெரிக்க அரசு தேசிய பூங்காவாக படைத்தது. இப்பூங்காவின் மிக புகழான இடம் ஓல்ட் பெய்த்ஃபுல் பீறிடும் வெந்நீரூற்று ஆகும். இது தவிர பல காடு, விலங்கு வகைகளும் யெலோஸ்டோன் ஏரியும் பார்க்க சுற்றுலா பயணிகள் இப்பூங்காவுக்கு வருகின்றனர். ஒரு ஆண்டில் கிட்டத்தட்ட 3 மில்லியன் சுற்றுலா பயணிகள் இப்பூங்காவுக்கு வருகின்றனர்.

11,000 ஆண்டுகளாக அமெரிக்கப் பழங்குடி மக்கள் இந்த இடத்தில் வசிக்கின்றனர். இன்று இப்பூங்கா 8,987 சதுக்க கி.மீ. பரப்பளவில் அமைந்துள்ளது. இப்பூங்காவின் பெரும்பான்மை வயோமிங் மாநிலத்தில் அமைந்துள்ளது, ஆனால் வடக்கிலும் மேற்கிலும் சிறிய பகுதிகள் ஐடஹோ மற்றும் மொன்டானா மாநிலங்களிலும் அமைந்துள்ளன.

உலகில் வடக்கு மிதவெப்ப மண்டலத்தில் மிகப்பெரிய கெடுக்காத சூழ்நிலை இப்பூங்காவில் உள்ளது. கொடுங்கரடி, ஓநாய், எருமை போன்ற விலங்குகள் இப்பூங்காவில் வாழ்கின்றன. இப்பூங்காவிலுள்ள பெரிய காடுகள் மற்றும் புன்னிலங்களில் பல தாவர இனங்களும் வாழ்கின்றன. ஆண்டுதோரும் காட்டுத்தீ நடைபெறும்; 1988இல் நடந்த காட்டுத்தீயில் பூங்காவின் 36% எரிந்தது. மீன்பிடிப்பு, கப்பல் ஓட்டம், முகாம் செய்வது, நெடுந்துர நடப்பு போன்ற பொழுது போக்கு நடவடிக்கைகள் சுற்றுலா பயணிகளால் செய்யமுடியும். குளிர் காலத்தில் பனி உந்தியை பயன்படுத்தி பூங்காவை பார்க்கமுடியும்.

யெல்லோஸ்டோன் தேசியப் பூங்காவை, ஐக்கிய அமெரிக்க நாட்டின் உலகப் பாரம்பரியக் களங்களில் ஒன்றாக யுனேஸ்கோ நிறுவனம் தேர்ந்தெடுத்துள்ளது.

## மேற்கோள்கள்

## மேலும் படிக்க
* Whittlesey, Lee H. (2002), "Native Americans, the Earliest Interpreters: What is Known About Their Legends and Stories of Yellowstone National Park and the Complexities of Interpreting Them", *The George Wright Forum*, published by the George Wright Society, Vol. 19, No. 3, pp.&nbsp;40–51. .

## வெளி இணைப்புகள்

*யெல்லோ ஸ்டோன் தேசியப் பூங்காவின் இணையதளம்
*  of the National Park Service
* Travertine: Yellowstone’s Hydrothermal Timekeeper USGS May 24, 2021
* Act Establishing Yellowstone National Park from the Library of Congress
* Congressional Acts Pertaining to Yellowstone
* The Yellowstone magmatic system from the mantle plume to the upper crust at Science (registration required)
* BYU Larsen Yellowstone collection at the L. Tom Perry Special Collections Library of Brigham Young University
* Yellowstone articles, photos and videos at National Geographic
* Photographic library of the U.S. Geological Survey (archive)
* 
* 
* 
* Historic American Engineering Record (HAER) documentation:
** 
** 
** 

பகுப்பு:ஐக்கிய அமெரிக்க புவியியல்
பகுப்பு:வயோமிங்
பகுப்பு:ஐடஹோ
பகுப்பு:மொன்டானா
பகுப்பு:ஐக்கிய அமெரிக்காவின் உலகப் பாரம்பரியக் களங்கள்
ஃபுக்குவோக்கா ஆசியப் பண்பாட்டுப் பரிசு

**ஃபுக்குவோக்கா ஆசியப் பண்பாட்டுப் பரிசுகள்** (*Fukuoka Asian Culture Prizes*) ஆசியப் பண்பாடுகளின் தனியான மற்றும் பல்வேறு தன்மைகளையும் பேணுவதற்கு ஆற்றிய பணிகளுக்காக உலகளாவிய ரீதியில் தனிநபருக்கோ அல்லது ஓர் அமைப்பிற்கோ வழங்கப்படும் பணப்பரிசாகும். இப்பரிசை ஜப்பானின் ஃபுக்குவோக்கா நகரமும், யோக்கடோப்பீயா நிறுவனமும் இணைந்து வழங்குகின்றன. இப்பரிசுத் திட்டத்தில் பெரும் பரிசு (*the Grand Prize*), கல்விப் பரிசு (*the Academic Prize*), கலை மற்றும் பண்பாட்டுக்கான பரிசு (*Arts and Culture Prize*) ஆகிய மூன்று பரிசுகள் வழங்கப்படுகின்றன. ஒவ்வொன்றும் 3 மில்லியன் யென் பணப்பரிசு வழங்கப்படுகிறது.

கிழக்கு ஆசியா, தெற்காசியா, தென்கிழக்காசியா (பாகிஸ்தானுக்குக் கிழக்கேயுள்ள நாடுகள்) ஆகிய பகுதிகளில் இருந்து விருதாளர்கள் தெரிவு செய்யப்படுகிறார்கள்.

## பரிசு பெற்ற சிலர்
* அகிரா குரோசாவா (1990)
* ரவி சங்கர் (1991)
* பத்மா சுப்பிரமணியம் (1994)
* ஸ்டான்லி ஜெயராஜா தம்பையா (1998)

## வெளி இணைப்புகள்
*ஃபுக்குவோக்கா ஆசியப் பண்பாட்டுப் பரிசுகள் {{Webarchive|url=https://web.archive.org/web/20080221084222/http://www.city.fukuoka.jp/asiaprize/english/index.html |
## மேற்கோள்கள்

பகுப்பு:பரிசுகளும் விருதுகளும்
ஹமித் கர்சாய்

**ஹமித் கர்சாய்** (பாஷ்தூ மொழி: حامد کرزي) ஆப்கானிஸ்தான் நாட்டின் குடியரசுத் தலைவர் ஆவார். 2001இல் டாலிபான் அரசு அகற்றப்பட்டதுக்கு பிறகு இவர் ஆப்கானிஸ்தான் மாற்றல் ஆட்சியின் தலைவராக இருந்தார். 2004இல் குடியரசுத் தலைவர் தேர்தலில் வென்றுள்ளார்.

கந்தஹார் நகரில் பிறந்த கர்சாய் இமாசலப் பிரதேசத்தில் அரசியல் அறிவியல் படித்தார். ஆப்கான் சோவியத் போரில் முஜாஹிதீன் வீரர்களுக்கு நிதியுதவி செய்தார். இந்த காலத்தில் அமெரிக்காவின் சிஐஏ இவருக்கு முஜாஹிதீனுக்கும் உதவி செய்துள்ளது.

டாலிபான் ஆட்சி தொடங்கப்பட்ட பொழுது கர்சாய் முதலாக அவர்கள் இடம் இருந்தார், ஆனால் டாலிபான் பக்கம் இருந்து பிரிந்து போனார்.

இன்று வரை தீவிரவாதிகளும் டாலிபான் வீரர்களும் இவரை நாலு தடவை கொலை செய்யப் பார்த்துள்ளனர்.

## மேற்கோள்கள்

பகுப்பு:ஆப்கானித்தான் அரசியல்வாதிகள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்திரா காந்தி அமைதிப் பரிசு பெற்றவர்கள்
காந்தாரம்

**காந்தாரம்** (ஆங்கிலம்: Kandahar, பாஷ்தூ மொழி: کندهار) ஆப்கானிஸ்தான் நாட்டின் இரண்டாவது மிகப்பெரிய நகரம் ஆகும். மேலும் கந்தகார் மாகாணத்தின் தலைநகர் ஆகும்.  2006ஆம் ஆண்டின் மதிப்பீட்டின்படி இந்நகரில் 4,50,300 மக்கள் வசிக்கின்றனர். கந்தகார் அருகில் அர்கந்தப் ஆறு பாய்கிறது. கிமு 4ஆம் நூற்றாண்டில் பேரரசர் அலெக்சாண்டர் இந்நகரைத் மறுசீரமைத்து  "அலெக்சாண்ட்ரியா" என்று பெயர்வைத்தார். கடல் மட்டத்திலிருந்து 1,005 மீட்டர் உயரத்தில் ஆப்கானிஸ்தானின் தென்மேற்கு பகுதியில் இந்நகர் அமைந்துள்ளது.

## மேற்கோள்கள்

பகுப்பு:நகரம் தொடர்பான குறுங்கட்டுரைகள்

பகுப்பு:ஆப்கானித்தான் நகரங்கள்
பகுப்பு:கந்தகார் மாகாணம்
பகுப்பு:பண்டைய நகரங்கள்
சில்வியோ பெர்லுஸ்கோனி

**சில்வியோ பெர்லுஸ்கோனி** (Silvio Berlusconi,செப்டம்பர் 29, 1936- 12 ஜூன், 2023) முன்னாள் இத்தாலியப் பிரதமர்.  மூன்று முறை - 1994-1995, 2001-2006, 2008-11 ஆகிய காலகட்டங்களில் இத்தாலியின் பிரதமராக இருந்தார். ஃபோர்சா இத்தாலியா எனும் அரசியல் கட்சியை 1993இல் தொடங்கி அக்கட்சியின் தலைவராகச் செயற்பட்டர்.

அரசியல் தவிர தொழிலதிபர், இசை எழுத்தாளர், விளையாட்டு அணி அதிபர், வங்கி உரிமையாளர், மற்றும் ஊடக உரிமையாளரும் ஆவார். இவர் 2023 இல் மரணிக்கும்போது இத்தாலிய செல்வந்தர்களின் பட்டியலில் மூன்றாம் இடத்தில் இருந்தார்.

## மேற்கோள்கள்

பகுப்பு:இத்தாலிய அரசியல்வாதிகள்
பகுப்பு:1936 பிறப்புகள்
பகுப்பு:வாழும் மக்கள்
இலங்கைப் பல்கலைக்கழகம்

**இலங்கைப் பல்கலைக்கழகம்** (*University of Ceylon*) 1942 முதல் 1978 வரை இலங்கையில் இயங்கிய ஒரேயொரு பல்கலைக்கழகம் ஆகும். இதன் வளாகங்கள் இலங்கையின் பல இடங்களிலும் இருந்தன. 1972 ம் ஆண்டில் இப்பல்கலைக்கழகம் கலைக்கப்பட்டு பேராதனை பல்கலைக்கழகம், கொழும்பு பல்கலைக்கழகம், வித்தியோதயா பல்கலைக்கழகம், களனி பல்கலைக்கழகம் ஆகிய நான்கு சுயாதீனமான பல்கலைக்கழகங்கள் உருவாக்கப்பட்டன.

## மேற்கோள்கள்

## வெளி இணைப்புகள்
*பேராதனைப் பல்கலைக்கழகம்
*கொழும்பு பல்கலைக்கழகம்

பகுப்பு:இலங்கையின் பல்கலைக்கழகங்கள்
முகம்மது உமர்

முல்லா **முகமது ஒமர்** முஜாஹித் (அல்லது முகமது உமர்) (பாஷ்தூ மொழி: ملا محمد عمر مجاهد, பிறப்பு 1959, கந்தஹார் அருகில்  இறப்பு ஏப்ரல் 2013) ஆப்கானிஸ்தானின் தாலிபான் அமைப்பின் முன்னாள் தலைவர். தாலிபான்கள் இவரை நம்பிக்கைக்குரியவர்களின் தளபதி அல்லது முஸ்லிம்களின் உயர்ந்த தலைவர் என அங்கீகரித்திருந்தனர். 1996 முதல் 2001 வரை தாலிபான் ஆட்சி பதவியிலிருக்கும்பொழுது இவர் ஆப்கானிஸ்தான் நாட்டின் 11வது தலைவராக இருந்தார். 2001இல் நடந்த அமெரிக்காவின் ஆப்கான் தாக்குதலுக்கு பிறகு இவர் தலைமறைவானார். ஒசாமா பின் லாடனுக்கும் அல் காயிதாவிற்கும் உதவியதால் அமெரிக்க அரசால் தேடப்படும் குற்றவாளியாக அறிவிக்கப்பட்டார்.

இவர் ஒரு ஏழை குடும்பத்தில் பிறந்தார். இவர் குடும்பத்திற்கு எந்தவித அரசியல் தொடர்பும் கிடையாது. 1980களில் சோவியத் யூனியன் மற்றும் பொதுவுடமைவாத ஆப்கானிஸ்தான் மக்கள் குடியரசுக்கு எதிராக ஆப்கான் முஜாஹிதீனில் இவர் இணைந்தார். 1994ல் இவர் தாலிபானை தோற்றுவித்தார். 1995 ஆம் ஆண்டில் பெரும்பாலான தெற்கு ஆப்கானிஸ்தானை கைப்பற்றினார். 1996 ஆம் ஆண்டு செப்டம்பர் மாதத்தில் தாலிபான்கள் நாட்டின் தலைநகரான காபூலை கைப்பற்றினர். இவர் ஆப்கானிஸ்தானின் அமீராக பதவி வைத்த பொழுது எப்போதாவதுதான் கந்தகார் நகரை விட்டு வெளியே செல்வார். வெளியாட்களையும் இவர் எப்போதாவதுதான் சந்தித்துள்ளார். இவர் மிகவும் சிறிய அளவே பேசக்கூடியவர். கடுமையான வாழ்க்கைச் சூழ்நிலைகளில் வாழும் வழக்கத்தைக் கொண்டிருந்தார்.

செப்டம்பர் 11 தாக்குதலுக்குப் பிறகு ஒசாமா பின்லேடன் மற்றும் அல்கைதா தீவிரவாதிகளுக்கு புகலிடம் அளித்ததாக கூறப்பட்ட குற்றச்சாட்டின் காரணமாக ஐக்கிய அமெரிக்க அரசாங்கத்தால் தேடப்பட்டார். இவர் அமெரிக்கர்கள் ஆப்கானிஸ்தான் மீது படையெடுத்தபோது தப்பினார். பிறகு நேட்டோ தலைமையிலான சர்வதேச படைகள் மற்றும் புதிய ஆப்கானிஸ்தான் அரசாங்கத்திற்கு எதிரான தாலிபான் கிளர்ச்சியை இயக்கினார்.

2012-ம் ஆண்டு அமெரிக்க அதிபர், ஒபாமாவிற்கு இவர் எழுதியதாகக் கூறப்படும் கடித்தத்தில் அமைதியை விரும்புவதாக தெரிவிக்கப்பட்டுள்ளது.

உடல்நலக்குறைவால் 2013 ஏப்ரலில் இறந்தார் என 2015ம் ஆண்டு உறுதிப்படுத்தப்பட்டது.

## சான்றுகள்


பகுப்பு:ஆப்கானித்தான் அரசியல்வாதிகள்
பகுப்பு:தாலிபான்கள்
பகுப்பு:1959 பிறப்புகள்
பகுப்பு:1960 பிறப்புகள்
பகுப்பு:2013 இறப்புகள்
பகுப்பு:இருபதாம் நூற்றாண்டு பிறப்புகள்
622

கிபி **622** (**[[ரோம எண்ணுருக்கள்|DCXXII]]**) பழைய ஜூலியன் நாட்காட்டியில் ஒரு சாதாரண ஆண்டாகும்.

## நிகழ்வுகள்
#### சமயம்
* ஜூலை 16 — முகமது நபி மக்காவிலிருந்து மதினாவுக்கு பயணம் தொடங்கினார். இந்நாள் இஸ்லாமிய நாட்காட்டியின் முதலாம் ஆண்டு தொடக்கமாகும்.
* சீனாவின் சுவான்சாங் தனது 20 வது அகவையில் பௌத்த துறவியானார்.

#### இலக்கியம்
* சீனாவின் முதலாவது கலைக்களஞ்சியம், "யிவென் லெய்ஜு" எழுதி முடிக்கப்பட்டது.

## பிறப்புகள்
## இறப்புகள்
* திருத்தந்தை அந்திரோனிக்கஸ்

## மேற்கோள்கள்

*
விடுதலைப் புலிகளின் மாவீரர்கள் பட்டியல்

தமிழீழ விடுதலைப் போராட்டத்தில் வீரச்சாவினைத் தழுவிய அனைத்து மாவீரர் உறுப்பினர்களின் விபரங்கள் இங்கு பட்டியலிடப்படுகின்றன.

## புலிப்படை மாவீரர்கள் பற்றிய மேற்கோள்கள்
# உண்மையானவராக இருந்தால் அவர் இலட்சியத்திற்காகச் செத்திருக்க வேண்டும். அல்லது இலட்சியத்தை அடைந்திருக்க வேண்டும். இப்படிப் பார்த்தால் எங்களில் மாவீரர்கள்தான் உண்மையானவர்கள், உயர்ந்தவர்கள். - பிரபாகரன்
# ஒன்று நான் இலட்சியத்தில் வென்றிருக்க வேண்டும் அல்லது போராட்டத்தில் இறந்திருக்க வேண்டும். இரண்டும் செய்யாத என்னை எப்படி மாவீரன் என்று சொல்ல முடியும்? - பிரபாகரன்
# எதோ ஒருவன் பிறந்தான், வளர்ந்தான், சண்டை பிடித்தான், மடிந்தான் என்றுதான் நாங்கள் வீரச்சாவடையும் போராளிகளைப் பார்க்கிறோம். இந்தநிலை மாறவேண்டும். இவர்கள் நாம் வணங்கும் தெய்வங்களாக போற்றப்படவேண்டும். - பிரபாகரன்

## இவற்றையும் பார்க்க
# மாவீரர் நாள் (தமிழீழம்)
# மாவீரர் நாள் உரை
# மாவீரர் துயிலும் இல்லம்
# மாவீரர் துயிலுமில்லப் பாடல்


பகுப்பு:இலங்கை தொடர்பான பட்டியல்கள்
கடலடிச் சமவெளி

**கடலடிச் சமவெளி** (Abyssal plain) கிடை மட்டமாக அல்லது மிகக் குறைந்த சரிவுடன் காணப்படும் கடலுக்கு அடியில் உள்ள தரை ஆகும். இவை புவியில் உள்ள கூடிய சமதளமாகவும், வழுவழுப்பாகவும் அமைந்த பகுதிகளுள் அடங்கும். இப் பகுதிகள் மிகக் குறைவாகவே ஆராயப் பட்டுள்ளன.  ஏறத்தாள 40% கடல் தரையை உள்ளடக்கியுள்ள இக் கடலடிச் சமவெளிகள் 2,200 தொடக்கம் 5,500 மீட்டர்கள் வரையான ஆழத்தை எட்டுகின்றன. இவை கண்ட எழுச்சியின் அடிப்பகுதிக்கும் நடுக்கடல் முகடுகளுக்கும் இடையில் அமைந்துள்ளன.

கீழ்ப் புவியோடு உருகி மேல் தள்ளப்பட்டு நடுக் கடல் முகட்டுப் பகுதியில் கடல் மட்டத்துக்கு வந்து புதிய கடல் புறவோட்டை உருவாக்குகின்றன. இப் புதிய கடல் புறவோடு பெரும்பாலும் எரிமலைப் பாறைகளாக இருப்பதுடன் கரடுமுரடான நிலவமைப்பைக் கொண்டவையாகவும் இருக்கின்றன. இக் கரடுமுரடான தன்மையின் அளவு நடுக் கடல் முகடுகள் பரவும் வீதத்தில் தங்கியுள்ளது. குறிப்பிடத்தக்க அளவில் மாறுபடும் இப் பரவல் வீதங்கள் கூடிய வேகம், நடுத்தர வேகம், குறைவான வேகம் என மூன்றாகப் பகுக்கப்படுகின்றன. கூடிய வேகம் என்பது ஆண்டுக்கு 100 மில்லிமீட்டரிலும் அதிகமானது, நடுத்தரம் ~ 60 மிமி / ஆண்டும், குறைந்த வேகம் ஆண்டுக்கு 20 மில்லிமீட்டரிலும் குறைவானதும் ஆகும்.

## மேற்கோள்கள்

பகுப்பு:கடலியல்
பகுப்பு:சமவெளிகள்
உமர் அல்-பஷீர்

**உமர் அசன் அகமது அல்-பசீர்** (*Omar Hassan Ahmad al-Bashir*,  பிறப்பு: சனவரி 1, 1944) சூடானின் அரசியல்வாதி ஆவார். இவர் 1989 முதல் 2019 ஏப்ரல் 11 வரை சூடானின் ஏழாவது அரசுத்தலைவராகவும், தேசிய காங்கிரசு கட்சியின் தலைவராகவும் இருந்தார். இவர் சூடானிய இராணுவத்தில் படைத்துறைத் தலைவராகப் பதவியில் இருந்த போது 1989 ஆம் ஆண்டில் தெற்கு சூடான் போராளிகளுடன் பேச்சுக்களில் ஈடுபட்டிருந்த மக்களாட்சியால் தேர்ந்தெடுக்கப்பட்ட அன்றைய பிரதமர் சாதிக் அல்-மகுதியின் ஆட்சியை இராணுவப் புரட்சி மூலம் கவிழ்த்து ஆட்சியைக் கைப்பற்றினார். அன்றில் இருந்து இவர் பின்னர் நடைபெற்ற மூன்று தேர்தல்களில் போட்டியிட்டு அரசுத்தலைவராகத் தேர்ந்தெடுக்கப்பட்டார். தேர்தல்களில் பல முறைகேடுகள் இடம்பெற்றதாகக் குற்றம் சாட்டப்பட்டது. 2009 மார்ச் மாதத்தில், அல்-பசீர் தார்பூர் பொதுமக்களுக்கு எதிரான படுகொலைகள், பாலியல் வன்முறைகள், கொள்ளைகள் போன்ற குற்றச்சாட்டுகள் சுமத்தப்பட்டு அனைத்துலக குற்றவியல் நீதிமன்றத்தினால் குற்றவாளியாக அறிவிக்கப்பட்டார்.

2005 அக்டோபரில், அல்-பசீரின் அரசு சூடானின் இரண்டாம் உள்நாட்டுப் போரை முடிவுக்குக் கொண்டுவர பேச்சுவார்த்தைகளில் ஈடுபட்டது. இதன் மூலம் தெற்கில் பொது வாக்கெடுப்பு நடத்தப்பட்டு, தெற்கு சூடான் தனி நாடாக அறிவிக்கப்பட்டது. தார்பூர் மண்டலத்தில் தார்ஃபூர் போர் நடத்தப்பட்டதில், சூடானிய அரசுத்தகவலின் படி 10,000 பேர் வரையில் கொல்லப்பட்டனர், ஆனாலும் இப்போரில் 200,000 முதல் 400,000 பேர் வரை இறந்திருக்கலாம் என நம்பப்படுகிறது. இவரது ஆட்சிக்காலத்தில், தார்பூர் மண்டலத்தில் யன்சாவீது போராளிகளுக்கும், சூடானிய விடுதலை இராணுவம் போன்ற போராளிகளுக்கும் இடையே கரந்தடிச் சண்டைகள் இடம்பெற்றன. உள்நாடுப்போரினால் தார்பூரில் மொத்த மக்கள்தொகையான 6.2 மில்லியனில் 2.5 மில்லியன் மக்கள் இடம்பெயர்ந்தனர். இதன் மூலம் சூடானுக்கும் சாடிற்கும் இடையே சுமுகமற்ற உறவுகள் நிலவின. லிபியத் தலைவர் முஅம்மர் அல் கதாஃபியின் இறப்பின் பின்னர் போராளிகள் லிபியாவின் ஆதரவை இழந்தனர்.

2008 சூலையில், அனைத்துலக குற்றவியல் நீதிமன்றம் தார்பூரில் இனப்படுகொலை, மானுடத்துக்கு எதிரான குற்றங்கள், மற்றும் போர்க் குற்றங்களை இழைத்ததாக அல்-பசீர் மீது குற்றம் சாட்டியது. நீதிமன்றம் 2009 மார்ச்சு 4 அன்று அல்-பசீருக்கு எதிராக போர்க்குற்றம் மற்றும் மானுடத்துக்கு எதிரான குற்றங்கள் போன்றவற்றுக்கு பிடி-ஆணை பிறப்பித்தது. போதிய ஆதாரங்கள் இல்லாமையால் இனப்படுகொலைக் குற்றங்கள் சுமத்தப்படவில்லை. 2010 சூலை 12 அன்று, இனப்படுகொலைக்களுக்காக நீதிமன்றம் இரண்டாவது பிடி-ஆணையப் பிறப்பித்தது. இப்பிடியாணை சூடானிய அரசிடம் கையளிக்கப்பட்டது, ஆனால் அவற்ரை அரசு அங்கீகரிக்கவில்லை. நீதிமன்றத்தின் முடிவை ஆப்பிரிக்க ஒன்றியம், அரபு நாடுகள் கூட்டமைப்பு, கூட்டுசேரா இயக்கம் மற்றும் உருசிய, சீன அரசுகளும் எதிர்த்துக் கருத்துத் தெரிவித்தன.

2018 திசம்பர் முதல், நாட்டில் அல்-பசீரின் ஆட்சிக்கு எதிராக பெருமளவு ஆர்ப்பாட்டங்கள் முன்னெடுக்கப்பட்டன. 2019 ஏப்ரல் 11 அன்று, இராணுவப் புரட்சி மூலம் பதவியில் இருந்து அகற்றப்பட்டார். இதனை சூடானிய இராணுவம் அரசுத் தொலைக்காட்சி மூலம் உறுதிப்படுத்தியது.

## மேற்கோள்கள்

பகுப்பு:சூடானிய அரசியல்வாதிகள்
பகுப்பு:ஆப்பிரிக்க அரசுத்தலைவர்கள்
பகுப்பு:1944 பிறப்புகள்
பகுப்பு:வாழும் மக்கள்
தார்ஃபூர் போர்

**தார்ஃபூர் பிரச்சினை** அல்லது **தார்ஃபூர் போர்** (*War in Darfur*), அமெரிக்காவால் குறிப்பிட்ட *தார்ஃபூர் இனப்படுகொலை*, சூடானின் மேற்கில் தார்ஃபூர் பகுதியில் நடந்த இராணுவ பிரச்சினையாகும். இரண்டாம் சூடானிய உள்நாட்டுப் போருக்கு வேறுபடியான இந்தப் போர் இனங்களுக்கு இடையில் உள்ளது; வேறு சமய மக்களின் இடையில் இல்லை. சூடானிய இராணுவமும் ஜஞ்சவீட் படை அணி பல போராளி அணிகளுக்கு எதிராக இப்போர் நடைபெறுகிறது. இந்த போராளிகளின் முக்கியமான அணிகள் சூடானிய விடுதலை இயக்கமும் நீதி மற்றும் சமத்துவம் இயக்கமும் ஆகும். சூடானிய அரசு ஜஞ்சவீடை ஆதரவு செய்யவில்லை என்று கூறியுள்ளது, ஆனால் ஜஞ்சவீடுக்கு நிதியுதவி செய்து சூடானிய இராணுவம் சில இடங்களில் ஜஞ்சவீடுடன் சேர்ந்து தாக்குதல் செய்துள்ளது.

வறட்சி, பாலைவனமாக்கம், மிகுதியான மக்கள்தொகை ஆகிய காரணங்களால் இப்போர் தொடங்கப்பட்டது. ஐக்கிய நாடுகளின் மதிப்பின் படி இப்போரில் 400,000 மக்கள் சண்டையினால் அல்லாமல் நோயால் உயிரிழந்தனர். ஐக்கிய அமெரிக்கா இப்பிரச்சனையை இனப்படுகொலை என்று கூறியுள்ளது, ஆனால் ஐக்கிய நாடுகள் அவை இப்படி குறிப்பிடவில்லை. சூடானிய அரசு இப்பிரச்சனையின் உயிரிழந்த மக்களை கீழ்மதிப்பு செய்து சாட்சிகளை கொலை செய்து செய்தியாளர்களை கைது செய்து இப்பிரச்சனையுடைய விளைவை மறைக்கப்பட்டது.

ஜூலை 14, 2008 பன்னாட்டு குற்றவாளி நீதிமன்றம் இப்பிரச்சினையில் சூடானிய அரசு செய்த குற்றங்கள் காரணமாக சூடானியத் தலைவர் ஓமார் அல்-பஷீருக்கு கைது ஆணைப்பத்திரத்தை வெளியிட்டுள்ளது.

பகுப்பு:போர்கள்
பகுப்பு:தார்பூர்
பகுப்பு:சூடானின் வரலாறு
பகுப்பு:சூடான் உள்நாட்டுப் போர்கள்
அண்டனானரீவோ

**அண்டனானரீவோ** (Antananarivo) அல்லது **டனானரீவ்** (Tananarive) மடகாஸ்கர் நாட்டின் தலைநகரமும் மிகப்பெரிய நகரமும் ஆகும். 2001 கணக்கெடுப்பின் படி 1,403,449 மக்கள் வசிக்கின்றனர்.

## மேற்கோள்கள்

பகுப்பு:ஆப்பிரிக்கத் தலைநகரங்கள்
பகுப்பு:மடகாஸ்கர்
மேடை ஒளியமைப்புக் கருவி

**மேடை ஒளியமைப்புக் கருவிகள்** என்பன நாடகம், நடனம் போன்ற நேரடியாக நிகழ்த்திக் காட்டும் நிகழ்ச்சிகளுக்கு ஒளி அமைப்பதற்காகப் பயன்படும் கருவிகளைக் குறிக்கும். இவை, தொலைக்காட்சிக் கலையகங்கள், இசை நிகழ்ச்சிகள் போன்றவற்றுக்கு ஒளியமைப்பதற்கும் பயன்படுகின்றன.

## ஒளியமைப்புக் கருவிகளின் கூறுகள்
பல்வேறு ஒளியமைப்புக் கருவிகள் தோற்றத்திலும், செயல்பாடுகளிலும் ஒன்றுக்கொன்று வேறுபட்டுக் காட்சியளித்தாலும், அவைகள் அனைத்தும் பின்வரும் பொதுவான கூறுகளைக் கொண்டுள்ளன:

### பெட்டி/கூடு/பேணி/உறை
இவை, கருவியின் பிற கூறுகளை உள்ளே வைத்திருப்பதற்கும், ஒளி வேண்டாத திசைகளில் வெளிச் செல்வதைத் தடுப்பதற்குமான ஒரு உலோக அல்லது பிளாஸ்டிக்குக் கொள்கலன்களாகும். இது, வில்லை அல்லது ஒளிவெளிச் செல்லவதற்கான திறந்த பகுதி தவிர்ந்த, கருவியின் வெளிப்புறம் முழுவதையும் உள்ளடக்குகிறது. இவ் வெளிக்கூடு, வெப்பத்தைக் குறைப்பதற்கும், விளக்கின் செயல் திறனைக் கூட்டுவதற்குமான சிறப்புக் கூறுகளைக் கொண்டிருக்கும்படி வடிவமைக்கப்படலாம். பழைய கருவிகள், உருட்டிய அல்லது பொறியிலிட்ட உருக்கினால் அல்லது அலுமீனியத்தினால் ஆனவை. தற்காலத்தில் இக் கூடுகள் அச்சு வார்ப்பட உலோகங்களினால் செய்யப்படுகின்றன. அச்சு வார்ப்பட முறை, கூடுகளை ஒரே கூறாக, மலிவாகவும், நிறை குறைந்தனவாகவும் செய்வதற்கு வழிவகுத்துள்ளது. சில கருவிகளின் கூடுகள் பிளாஸ்டிக்கினாலும் செய்யப்படுவதுண்டு.

### வில்லை அல்லது வாய்

இது ஒளி வெளியேறுவதற்காக விடப்பட்டுள்ள வழியாகும். பல விளக்குகளில் வெளியேறும் ஒளிக் கதிரைக் கட்டுப்படுத்துவதற்கு வில்லைகளைப் பயன்படுத்துகின்றன. பரவளைவுத் தெறிப்பி விளக்குகள், ஓர விளக்குகள் என்பன வில்லைகளைக் கொண்டிருப்பதில்லை. தெறிப்பிகளை மட்டுமே கொண்டிருக்கின்றன. வில்லை, தெறிப்பி, மற்றும் பிற ஒளிக்கதிரைக் கட்டுப்படுத்தும் கூறுகள் ஒளியியற் தொகுதியின் ஒரு பகுதியாகும்.

### தெறிப்பி
இது வெளியேறும் ஒளியின் தரத்தையும் அதன் திசைசார் பண்புகளையும் கட்டுப்படுத்துகிறது. ஒரு நீள்வளையத் தெறிப்பியில் ஒளி மூலத்தை ஒரு குவியத்தில் அமைக்கும்போது, தெறிக்கும் ஒளி இரண்டாவது குவியப் புள்ளியில் குவியும். இது பொட்டொளியை உருவாக்குகிறது. பரவளைவுத் தெறிப்பியில் ஒளிமூலம் குவியத்தில் இருக்கும்போது, தெறிக்கும் ஒளிக் கதிர்கள் ஒன்றுக்கொன்று இணையாக வெளியேறுகின்றன. ஒளிக்கற்றைகளை வில்லைகளினூடாகச் செலுத்துவதற்காகத் தெறிப்பிகள் ஒளிமூலத்துக்குப் பின்னால் அல்லது அதனைச் சூழ அமைக்கப்படுகின்றன.

### தாங்கு சட்டம்
பல கருவிகளில், விளக்கைத் தொங்கவிடுவதற்கு அல்லது அதனைத் தாங்குவதற்காக *ப* வடிவில் அமைந்த ஒரு தாங்கு சட்டம் பயன்படுகிறது, இது, ஒரு அச்சுப்பற்றிச் சுழலக்கூடியதாக விளக்கின் வெளிக்கூட்டின் பக்கங்களில் பொருத்தப்பட்டிருக்கும். இத் தாங்கிகள், உயரத்தில் பொருத்தப்பட்டிருக்கும் குழாய்கள் அல்லது சட்டங்களில் பொருத்தப்படுவது வழக்கம். தரையிலும் இவை பொருத்தப்படுவது உண்டு.

## மேற்கோள்கள்

பகுப்பு:ஒளியியல்
தமிழில் ஆஸ்திரேலியா அரச சேவை அமைப்புகளின் தகவல்கள்

பல ஆஸ்திரேலிய அரச அமைப்புகள் மக்களுக்கு தேவையான தகவல்களை அவர்களுக்கு இலகுவில் புரியும் மொழியில் தந்து அந்த தகவல்கள் மக்களை சென்றடைவதை தமது கடமையாக கருதுகின்றன. இந்த அடிப்படையில் பல தகவல்கள் தமிழ் மொழியில் இணையத்தில் கிடைக்கின்றன.  பொதுவாக இவை மொழிப் பெயர்ப்பாக இருந்தாலும், தமிழ் புலத்தில், இணையத்தில் இவை ஒரு குறிப்பிடத்தக்க தகவல் ஊற்றுக்களாக அமைகின்றன.

## வீட்டு வன்முறை
* வீட்டு வன்முறை என்றால் என்ன? ஆஸ்திரேலியா சமூக சேவைகள் திணைக்களம் http://www.community.nsw.gov.au/docswr/_assets/main/documents/dv_tamil.pdf

## இவற்றையும் பார்க்க
* ஆஸ்திரேலியத் தமிழர்

பகுப்பு:ஆஸ்திரேலியத் தமிழர்
நாவஹோ மொழி

**நாவஹோ மொழி** (Diné bizaad, ஆங்கிலத்தில் Navajo அல்ல Navaho) ஐக்கிய அமெரிக்காவின் நாவஹோ பழங்குடி மக்கள் பேசும் மொழியாகும். ஐக்கிய அமெரிக்காவில் மிகவும் பேசிய பழங்குடி மொழியாகும். மொத்தத்தில் கிட்டத்தட்ட 178,000 மக்கள் இம்மொழியை பேசுகின்றனர். டெனே-யெனிசேய மொழிக் குடும்பத்தில் அதபாஸ்க மொழிக் குடும்பத்தைச் சேர்ந்த இம்மொழியை இரண்டாம் உலகப் போரில் அமெரிக்க இராணுவம் இம்மொழியை குறியீடு மொழியாக பயன்படுத்தியது.

## மேற்கோள்கள்

பகுப்பு:அமெரிக்கப் பழங்குடி மொழிகள்
பகுப்பு:நா-டெனே மொழிகள்
கருஞ்சிறுத்தைக் கட்சி

**கருஞ்சிறுத்தைக் கட்சி** (ஆங்கிலம்: Black Panther Party), தொடக்கத்தில் முழுப் பெயர் **கருஞ்சிறுத்தை தற்காப்புக் கட்சி** (Black Panther Party for Self-Defense) 1960கள், 1970களில் இருந்த ஆப்பிரிக்க-அமெரிக்க கருப்பு தேசிய (black nationalist) அரசியல் கட்சியாகும். ஆப்பிரிக்க அமெரிக்கர்களை தற்காப்பு செய்வது, சமூக உரிமைகளை முன்னேற்றம் செய்வது இக்கட்சியின் முக்கிய நோக்கங்களாக இருந்தது. காவல்துறை கொடுஞ்செயலிலிர்நுது ஆப்பிரிக்க அமெரிக்கர்களை காப்பாற்றலும் இக்கட்சியின் ஒரு நோக்கமும் இருந்தது.

1966இல் கலிபோர்னியாவின் ஓக்லன்ட் நகரில் ஹியூயி பி. நியூட்டன் மற்றும் பாபி சீலால் தொடங்கப்பட்ட இக்கட்சி தொடக்கத்தில் ஆப்பிரிக்க அமெரிக்கர்கள் மட்டும் சேர்த்துக் கொள்ளது. இக்கட்சியின் தலைவர்கள் சமவுடமையில் நம்பிக்கை கொண்டுள்ளனர், ஆனால் இக்கட்சியின் "கருப்பு தேசியம்" மெய்யியலை சேர்ந்த உறுப்பினர்களில் சிலர் இடது சாரி, சிலர் வலது சாரியை சேர்ந்துள்ளனர்.

1967இல் "கருஞ்சிறுத்தை" என்ற இக்கட்சியின் இதழ் முதலாக வெளிவந்தது. 1968இல் இக்கட்சி கலிபோர்னியாவிலிருந்து சிகாகோ, லாஸ் ஏஞ்சலஸ், டென்வர், நியூயார்க் நகரம், பால்ட்டிமோர் போன்ற பல்வேறு ஆப்பிரிக்க அமெரிக்கர்கள் வாழும் நகரங்களுக்கு விரிந்தது. இக்கட்சி வளர்ந்ததுக் காரணமாக கருப்பு தேசிய மெய்யியலை விட்டு இன வேறுபாடுகளை கவனிக்காமல் சமவுடமையை மற்றும் பங்களித்துள்ளது. அமெரிக்காவின் வேறு சிறுபான்மை மக்கள் கட்சிகளுடன் சேர்ந்து இக்கட்சியின் உறுப்பினர்கள் வறுமையை குறைக்க, உடல்நலத்தை முன்னேற்ற சேவை செய்துள்ளனர்.

ஆனால் இக்கட்சியால் செய்த காவல்துறைக்கு எதிராக வன்முறை காரணமாக இக்கட்சியின் வீழ்ச்சி வந்தது. 1967 முதல் 1969 வரை இக்கட்சியின் உறுப்பினர்களுக்கு எதிராக வன்முறையில் 9 காவல்துறை அதிகாரிகள் உயிரிழந்து 56 காயம் அடைந்தனர். இந்த பிரச்சனைகள் காரணமாக இக்கட்சி 1977இல் பிரிந்தது.

பகுப்பு:ஆபிரிக்க-அமெரிக்க சமூக உரிமை இயக்கம்
பகுப்பு:ஐக்கிய அமெரிக்காவின் அரசியல் கட்சிகள்
பகுப்பு:1966இல் நிறுவப்பட்ட அரசியல் கட்சிகள்
கெட் மொழி

**கெட் மொழி** (Ket) ரஷ்யாவின் கிராஸ்னயார்ஸ்க் பிரதேசத்தில் கெட் மக்களால் பேசிய மொழியாகும். மொத்தத்தில் 550 மக்கள் பேசிய இம்மொழி டெனே-யெனிசேய மொழிக் குடும்பத்தில் யெனிசேய மொழிக் குடும்பத்தைச் சேர்ந்த மொழியாகும். .

பகுப்பு:யெனிசேய மொழிகள்
பகுப்பு:டெனே-யெனிசேய மொழிகள்
தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம்

**தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம்** (*Tamil Nadu Physical Education and Sports University*) என்பது தமிழ்நாடு அரசால் 2005ஆம் ஆண்டு உடல்கல்வியியல் மற்றும் விளையாட்டுக்கள் துறைகளுக்கென சென்னையில் அமைக்கப்பட்ட ஒரு பல்கலைக்கழகம் ஆகும். இந்தியாவிலேயே இதுவே விளையாட்டுக் கல்விக்காக அமைக்கப்பட்ட முதல் பல்கலைக்கழகம் ஆகும்.

## வழங்கும் படிப்புகள்
இப்பல்கலைக்கழகம் கீழ்காணும் நான்கு பிரிவுகளின் கீழான இளம்நிலை மற்றும் முதுநிலைப் பட்டப்படிப்பு, பட்டயப் படிப்பு மற்றும் ஆய்வியல் நிறைஞர், முனைவர், மதிப்புறு முனைவர் போன்ற ஆய்வியல் பட்டப்படிப்புகளையும் வழங்குகிறது.

# ஆசிரியர் கல்வி
# விளையாட்டு மற்றும் இளைஞர் நலன்
# உடல்நலம் மற்றும் உடல்நல அறிவியல்
# மேலாண்மை

## மேற்கோள்கள்

## வெளி இணைப்புகள்
* http://www.tnpesu.org - 

பகுப்பு:தமிழ்நாட்டுப் பல்கலைக்கழகங்கள்
பகுப்பு:தமிழ்நாட்டில் விளையாட்டு
நடுக்கடல் முகடு

**நடுக்கடல் முகடு** (mid-ocean ridge) அல்லது **நடுக்கடல் மலைமுகடு** அல்லது **கடல் மைய முகடு** எனப்படுவது கடலுக்கு அடியில் உள்ள மலைத் தொடர் ஆகும். இது தட்டுப் புவிப்பொறைக் கட்டமைப்பினால் உருவாகிய பிளவு எனப்படும் அமைப்பு அதன் அச்சுக்கு இணையாகக் காணப்படுகிறது. கடல் புறவோட்டில் உள்ள வலுக்குறைந்த இப்பகுதியில் மேற்காவுகை நீரோட்டம் காரணமாக கடல் தளம் பாறைக் குழம்பாக மேலெழும்புகிறது. இக் குழம்பு குளிரும்போது புதிய ஓட்டை ஒருவாக்குகின்றது. ஒரு நடுக்கடல் முகடு, இரண்டு புவிப்பொறைத் தட்டுக்களுக்கு இடையிலான எல்லையைக் குறிக்கின்றது. இது விலகல் எல்லை (divergent boundary) என்று அழைக்கப்படுகின்றது.

உலகின் நடுக்கடல் முகடுகள் ஒன்றுடன் ஒன்று தொடுக்கப்பட்டு, ஒவ்வொரு கடலினதும் பகுதியாக அமையும் ஒரு பெரிய நடுக்கடல் முகட்டுத் தொகுதியை உருவாக்குகின்றன. இது உலகின் மிக நீளமான மலைத்தொடர் ஆகும். இத்தொகுதியில் இடையீடு இன்றி அமைந்திருக்கும் மிக நீளமான மலைத்தொடரின் அளவு 65,000 கிலோமீட்டர் ஆகும். இத் தொகுதியின் மொத்த நீளம் 80,000 கிலோமீட்டர் ஆகும்.

பகுப்பு:நிலவியல்
பகுப்பு:கடலியல்
புசும்புரா

**புசும்புரா** அல்லது **புஜும்புரா** (Bujumbura) புருண்டி நாட்டின் தலைநகரமும் மிகப்பெரிய நகரமும் ஆகும். டாங்கனிக்கா ஏரியின் வடகிழக்கு எல்லையில் அமைந்த இந்நகரத்தில் 1994 கணக்கெடுப்பின் படி 300,000 மக்கள் வசிக்கின்றனர். 

பகுப்பு:புருண்டி
பகுப்பு:ஆப்பிரிக்கத் தலைநகரங்கள்
விளையாட்டு கலைச்சொற்கள்

## அ
* அணி, கழகம் - team
* அடி - hit
* அடிப்பான் - striker
* அசைவு - move

## ஆ
* ஆட்டம் - game, play
* ஆட்டக்காரர் - player
* ஆடுகளம்
* ஆட்டக்கணக்கு - score
* ஆட்டக்காலணி (shoe)

## இ
* இலக்கு
* இறுதி - final
* இறுதிச் சுற்று

## உ
* உதை - kick
* உத்தி, தந்திரம் - tactic
* உடற்பயிற்சி
* உடற்பயிற்சியல் - physical education
* உள்ளெறிதல் - throw-in

## எ
* எறி - throw

## ஓ
* ஓடு - run
* ஓட்டங்கள் - runs

## க
* களம் - field
* கட்டம் -
* கழகம் - team
* காவல் - defence
* கிண்ணம் - cup
* குழு - group
* கொத்து - set (டென்னிஸ்)

## ச
* சூதாட்டம் - gamble

## த
* தடு - block
* தடுப்பு - blocker
* தாவு -
* துடுப்பு, மட்டை - bat
* திறன், செயற்திறன், ஆற்றல் - skill
* திறமை - talent
* தாக்குதல் ! - offence
* தோல்வி

## ந
* நட - walk
* நிலை - position
* நீந்து - swim

## ப
* பந்து - ball
* பந்தாடல் - dribble
* பயிற்சி - practice
* பயிற்சியாளர் - coach
* பந்தயம்
* பதக்கம் - medal
* பரிசவைவு, தூண்டலசைவு - tactical move
* பக்கக் கோடு - touch line
* பார்வையாளர்
* பாய் - jump
* பின்நிலை
* புள்ளி - points
* போட்டி - competition

## ம
* மிகைநேரம் - over time
* முன்நிலை - forward
* மைதானம்
* மெய்வல்லுனர் - athelete
* (சட்டத்துக்குப் புறம்பாக) மருந்தேற்றல் - doping

## ர
* ரசிகர் - fan

## வ
* வாரியம், கூட்டமைப்பு, ஆணையம்
* விளையாட்டு - sport
* விளையாட்டு வீரர் - sports woman/man
* விளையாட்டு அரங்கம்
* வியூகம், மூலோபாயம் - strategy
* வெற்றி

## இவற்றையும் பார்க்க
* விளையாட்டுகளின் பட்டியல்
* விளையாட்டுக் களஞ்சியம்

## வெளி இணைப்புகள்
* பொருதும், கும்மாளமும் விளையாட்டும்

__NOTOC__

பகுப்பு:தமிழ் கலைச்சொற்கள்
பகுப்பு:விளையாட்டுகள் தொடர்பான பட்டியல்கள்ppl0
64

ஆண்டு கிபி **64** (**[[ரோம எண்ணுருக்கள்|LXIV]]**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
### ரோமப் பேரரசு
* ஜூலை 18 - ரோமில் பெரும் தீ பரவி நகரின் வர்த்தக மையத்தில் பெரும் சேதம் ஏற்பட்டது. அப்போது நீரோ மன்னன் தூரத்ஹ்தில் அமர்ந்து பிடில் வாசித்துக் கொண்டிருந்தான் என்று சொல்லப்படுகிறது.
* ரோமப் பேரரசன் நீரோவின் கீழ் ஆரம்ப கால கிறிஸ்தவர்கள் துன்புறுத்தப்பட்டனர்.
* ரோமப் பேரரசில் நாட்டின் நகரப் பகுதிகளைப் புனரமைத்து கட்டிடங்களை அலங்கரிக்கவும், வீதிகளாஇ அகலமாக்கவும் நீரோ மன்னன் தனது திட்டத்தை அறிவித்தான். ஆனாலும் அவன் 68 இல் இறந்த பின்னரும் இத்திட்டம் நிறைவேற்றப்படவில்லை.
* பினீசியா சிரியாவின் ஒரு பகுதியானது.

### ஆசியா
* குஷான்கள் "டக்சிலா" (இன்றைய பாகிஸ்தான்) நகரைக் கைப்பற்றினர்.

## பிறப்புகள்

## 64 நாட்காட்டி

பகுப்பு:60கள்

## மேற்கோள்கள்
1-ஆம் நூற்றாண்டு

கிபி **1ம் நூற்றாண்டு** என்ற காலப்பகுதி கிரிகோரியன் நாட்காட்டியின் படி கிபி 1 தொடக்கம் கிபி 100 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.

இக்காலத்தில் ஐரோப்பா, வட ஆபிரிக்கா, மற்றும் அண்மித்த கிழக்கு நாடுகள் ரோமப் பேரரசின் அதிகரித்த கட்டுப்பாட்டின் கீழ் வந்தன. ரோமப் பேரரசின் எல்லைகள் விரிய ஆரம்பித்தன. இதில் முக்கியமாக 43ம் ஆண்டில் குளோடியஸ் மன்னனின் கீழ் பிரித்தானியா கைப்பற்றப்பட்டமை குறிப்பிடத்தக்கது. ஆகுஸ்டஸ் அவனது நீண்ட கால அரசாட்சியில் பல சீர்திருத்தங்களை அறிமுகப்படுத்தினான். இந்நூற்றாண்டின் கடைசியில் 68 இல் நீரோ மன்னனின் இறப்பிற்குப் பின்னர் "ஜூலியோ-குளோடிய வம்சம்" முடிவுக்கு வந்தது. அதன் பின்னர் சிறிது கால உள்நாட்டுப் போரின் பின்னர் வெஸ்பாசியான் மன்னன் மீண்டும் நாட்டில் திர்ரத் தன்மையை ஏற்படுத்தினான்.

சீனா ஹான் வம்சத்தினால் தொடர்ந்து ஆளப்பட்டு வந்தது. இடையில் 14 ஆண்டுகள் (8-23) சின் வம்சம் நாட்டை ஆண்டது. 23 இல் மீண்டும் ஹான் அரசாள ஆரம்பித்தனர்.

## கிறிஸ்தவம்
புதிய ஏற்பாட்டின் படி, டிபேரியசின் ஆட்சியில் இயேசு கிறிஸ்து புதிய கிறிஸ்தவ மதத்தை ஆரம்பித்தார். அடுத்த சில பத்தாண்டுகளுக்கு இவரின் சீடர்கள் நாட்டின் பல இடங்களுக்கும் இயேசுவின் செய்திகளை எடுத்துச் சென்று ரோம் நகரிலும் அறிமுகப்படுத்தினர். இவர்கள் ரோம மன்னரால் பலவிதமாகத் துன்புறுத்தப்பட்டனர் (64). இது பல நூற்றண்டுகளுக்கு இறுதியில் முதலாம் கொன்ஸ்டண்டீன் மன்னனால் அதிகாரபூர்வ சமயமாக ஏற்றுக் கொள்ளப்படும் வரையில் தொடர்ந்தது.

## நிகழ்வுகள்
*1: மேற்கு ஐரோப்பாவில் சிங்கங்கள் அருகின.
* சீன வானியல் நிபுணர் லியூ சின் (இ. 23) 1080 வெவ்வேறு விண்மீன்களின் விபரங்களை அறிவித்தார்.
## மேற்கோள்கள்


பகுப்பு:நூற்றாண்டுகள்
பகுப்பு:1-ஆம் ஆயிரமாண்டு
மெய்வல்லுநர்

thumb|மெய்வல்லுநர்
**மெய்வல்லுனர்** அல்லது **விளையாட்டு வீரர்** விளையாட்டுத்துறையில் பங்குபற்றும் நபரைக் குறிக்கின்றது.  மெய் உடலையும், வல்லுனர் என்றால் ஒரு துறையில் தேர்ச்சியும் திறன்களும் பெற்றோரைக் குறிக்கும்.  அனேக விளையாட்டுக்கள் உடலினது வலிமையை, தாங்குதிறனை, வேகத்தை, சுறுசுறுப்பை, ஒருங்கியக்கத்தை சிறப்பாக சவாலுக்கு உட்படுத்துகின்றன.  ஆகையால் மெய்வல்லுனர்கள் என்போர் தமது விளையாட்டில் தமது உடலை சிறப்பாக ஈடுபடுத்த வல்லோரைக் குறிக்கும் எனலாம்.  உடலைச் சிறப்பாக சுட்டி நின்றாலும் விளையாட்டில் சிறப்பாக ஆட உள ஒழுக்கமும் ஒருமுனைப்படுத்தலும் இன்றியமையாதது.

## இவற்றையும் பார்க்க
* http://en.wikipedia.org/wiki/List_of_Tamils#Sports_.26_Games

பகுப்பு:விளையாட்டுகள்
பகுப்பு:விளையாட்டு வீரர்கள்
குவிய விகிதம்

[right|thumb|320px|Diagram of decreasing apertures, that is, increasing f-numbers, in one-stop increments; each aperture has half the light gathering area of the previous one. The actual size of the aperture will depend on the [focal length of the lens.]]
ஒளியியலில், **குவிய விகிதம்** (Focal ratio, f-ratio, f-stop, அல்லது relative aperture) என்பது, ஒளியியல் தொகுதி ஒன்றின் நுழைவுத் துளைக்கும், வில்லையின் குவியத் தூரத்துக்கும் இடையிலான விகிதம் ஆகும். எளிமையாகச் சொல்வதானால், குவிய விகிதம் என்பது, குவியத் தூரத்தை, ஒளித் துளையின் விட்டத்தால் வகுக்க வரும் எண்ணாகும். ஒளிப்படவியலில் முக்கியமான ஒரு கருத்துருவான வில்லை வேகம் என்பதன் கணிய அளவான இது அலகில் எண் ஆகும்.

## குறியீடு
குவிய விகிதம் *f/#* பெரும்பாலும், *N* ஆல் குறிக்கப்படுகிறது. இத் தொடர்பு பின்வருமாறு அமையும்.

:f/\# = N = \frac fD \ 

இங்கே f குவியத் தூரமும், D ஒளித்துளையின் விட்டமும் ஆகும். "#" என்பதை ஒரே குறியீடாக எழுதுவது வழக்கு. "#" க்கான குறிப்பிட்ட பெறுமதி எண் குறியை ஒரு பெறுமானத்தால் பதிலிடுவதன் மூலம் குறிக்கப்படும். எடுத்துக் காட்டாக, குவியத்தூரம், ஒளித்துளை விட்டத்திலும் 16 மடங்கு ஆயின், குவிய விகிதம் 16 அல்லது N = 16.

## உசாத்துணை

## வெளி இணைப்புகள்

* f Number arithmetic
* Large format photography—how to select the f-stop

பகுப்பு:ஒளியியல்
பகுப்பு:ஒளிப்பட நுட்பங்கள்
ஸ்ரீ ஹரி நவசக்தி நாகம்மன் ஆலயம்

**ஸ்ரீ ஹரி நவசக்தி நாகம்மன் கோயில்** இலங்கையில் திருகோணமலையில் பாலையூற்று என்ற ஊரில் அமைந்துள்ள கோயில் ஆகும். இதன் கருவறையிலே ஏழு அடி உயர புற்று காணப்படுகிறது. இங்கு பூசை செய்பவர் ஒரு பெண். எல்லோரும் அவரை "கோவில் அம்மா" என்றே அழைக்கின்றனர். சிலவேளைகளில் பூசை செய்யும் போது பாம்பு வந்து பூவை இழுத்துச் செல்வதை நாம் காணலாம். அம்மா, புற்றில் வளரும் லிங்கத்துக்கே பூவை எடுத்துச் சென்று படைப்பதாகக் கூறுகின்றார்.

பகுப்பு:திருகோணமலையில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
ஆங் சான்

ஜெனரல் **ஆங் சான்** (*Aung San*; பெப்ரவரி 13, 1915 – சூலை 19, 1947) என்பவர் பர்மாவின் புரட்சியாளர், தேசியவாதி, இராணுவ மேஜர், மற்றும் அரசியல்வாதி ஆவார்.

ஆங் சான் பர்மாவின் நவீன இராணுவத்தை டிசம்பர் 26, 1942 இல் உருவாக்கினார். இவரே பர்மாவின் விடுதலைக்குப் பாடுபட்டவர்களில் முதன்மையானவர். ஆனாலும் பர்மா விடுதலை அடைய ஆறு மாதங்களின் முன்னரே படுகொலை செய்யப்பட்டார். பர்மிய மக்களால் "போகியோக்" (ஜெனரல்), என அன்புடன் அழைக்கப்படும் இவரின் பெயர் இன்றும் பர்மிய அரசியலில் பேசப்படும் ஒருவர்.

ஆங் சான் அமைதிக்கான நோபல் பரிசு பெற்றவரும் எதிர்க்கட்சித் தலைவியுமான ஆங் சான் சூ கீயின் தந்தையாவார்.

## உசாத்துணை
* Aung San Suu Kyi (1984). Aung San of Burma. Edinburgh: Kiscadale 1991. pp.&nbsp;1, 10, 14, 17, 20, 22, 26, 27, 41, 44.
* Maung Maung (1962). Aung San of Burma. The Hauge: Martinus Nijhoff for Yale University. pp.&nbsp;22, 23.
* Martin Smith (1991). Burma – Insurgency and the Politics of Ethnicity. London and New Jersey: Zed Books. pp.&nbsp;90, 54, 56, 57, 58, 59, 60, 65, 69, 66, 68, 62–63, 65, 77, 78, 6.

## வெளி இணைப்புகள்
*Aung San Homepage

* Aung San's resolution to the Constituent Assembly regarding the Burmese Constitution, 16 June 1947 
*  BBC documentary on YouTube, 19 July 1997
* Kin Oung. *Eliminate the Elite - Assassination of Burma's General Aung San & his six cabinet colleagues.* Uni of NSW Press. Special edition - Australia 2011
* http://www.bogyokeaungsanmovie.org/ 

பகுப்பு:மியான்மார் அரசியல்வாதிகள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:1915 பிறப்புகள்
பகுப்பு:1947 இறப்புகள்
சட்டம் தலைப்புகள் பட்டியல்

## சட்டங்கள்
* சட்டம்
* அரசமைப்பு சட்டம்
* 

  மனித உரிமைச் சட்டங்கள்
* சொத்துரிமைச் சட்டங்கள்
* வணிகச் சட்டங்கள்
* மூலதனம்-பங்குச் சந்தை-பங்குகள்-பங்கு வர்த்தகம் குறித்த சட்டங்கள்
* பொருளாதாரச் சட்டங்கள்
* வாதிடல் மற்றும் சமரசம் பற்றிய சட்டங்கள்
* மாசுக் கட்டுப்பாடு சட்டங்கள்
* அறக்கட்டளைகள் மற்றும் சங்கங்கள் பற்றிய சட்டங்கள்
* அவசரச்சட்டம்
* சட்ட முறைமை - Legal System
* விதி, விதிமுறை
* அனைத்துலக சட்டங்கள்
* தண்டனைச் சட்டம்
* தொழிலாளர் நலச் சட்டங்கள்

### தமிழர் சட்டங்கள்
* தமிழர் சட்ட முறைமை - Tamils Legal System
* தேசவழமைச் சட்டம்
* முக்குவர் சட்டம்
* சட்டத் தமிழ்

## சட்ட முறைமைகள்
* தமிழர் சட்ட முறைமை
* இந்தியச் சட்ட முறைமை - :en:Indian law
* :en:Civil law (legal system)
* :en:Common law
* :en:Napoleonic code
* அமெரிக்க பழங்குடிகள் சட்ட முறைமை
* சமயச் சட்டங்கள் - :en:Religious law
:* :en:Hindu law
:* இஸ்லாமியச் சட்ட முறைமை - :en:Sharia
:* கத்தோலிக்க திருச்சபையின் சட்டத் தொகுப்பு - Canon law

## அமைப்புகள்
* சட்ட பேரவை
* சட்ட ஆணையம்
* சட்டமன்றம் - Legislature
* காவல்துறை
* நீதி மன்றம்
* தமிழ்நாடு அம்பேத்கர் சட்டப் பல்கலைக்கழகம்
* சட்டவியல், சட்டத்துறை

## குற்றம்
* பொருளாதார குற்றம்
:* சொத்துக்கு எதிரான குற்றம்
:* களவு
:* போதை
:* எமாற்று, மோசடி - fraud
* பாலுறவுக் குற்றம்
:* கவர்தல்
:* கடத்தல்
:* கற்பழித்தல்
* பழிவாங்கல் குற்றம்
* ஆட்களுக்கு எதிரான குற்றம்
* கொலை
* அரசியல் குற்றம்
* பொய் சாட்சி
* அவமதிப்பு தொல்லை
* மிரட்டல்
* போர்க் குற்றம்
* தற்கொலை
* ஒப்பந்தம் மீறல் குற்றம்

## குற்றவாளிகளின் வகைகள்
* குற்றவாளி
* தொழில்முறை குற்றவாளி - professional criminal
* தற்செயல் குற்றவாளி
* மனநோய் குற்றவாளி
* உணர்ச்சிக் குற்றவாளி
* பாலியல் குற்றவாளி

## தண்டனை
* தண்டனை - punishment
* தண்டப் பணம்
* கொலைத் தண்டனை - மரண தண்டனை
* சிறைத் தண்டனை
* வாழ்நாள் சிறைத்தண்டனை
* சிறை உழைப்பு
* சித்தரவதை

## தண்டனையின் நோக்கங்கள்
* சீர்திருத்தம் - Reformation
* பழிக்குப் பழி - Retribution
* அச்சுறுத்திக் குற்றம் தடுத்தல் - Deterrence
* சீரமைப்பு - Rehabilitation
* குற்றக்கழுவாய் - Expiation

## சட்ட எதிர்ப்பு
* எதிர்ப்புப் போராட்டம்
* சட்ட ஒத்துழையாமை - Civil Disobdience

## கருத்துருக்கள்
* அதிகாரம்
* ஆட்சி
* வன்முறை - violence
* தன்னிச்சையான - arbitrary
* அடக்குமுறை - oppressive
* உரிமை
* மனித உரிமை
* தனிமனித உரிமை
* சமுதாய நலன்
* சமுதாயப் பாதுகாப்பு
* உடைமை
* சொத்துரிமை
* தனியார் சொத்து 
* பொதுச் சொத்து
* இயற்கை
* சுதந்திரம்
* சமூக ஒழுங்கு
* அறம்
* நீதி
* நியாயம்
* நடுநிலைமை - impartial
* ஒப்பீட்டு பகுத்தாய்வு - Analogical Reasoning
* கொள்கை பகுத்தாய்வு - Principle Reasoning
* ஒத்த; முரணற்ற - consistent
* ஆதாரம் - evidience
* முடிவு, தீர்ப்பு - judge
* மதிப்பீடு - evaluate 
* empirical legal research
* சட்ட வரைவு
* சட்டக் கல்வி
* சான்றுறுதி
* நீதிமுறைக் கட்டளை / சட்டப்படியான கட்டளை 
* கண்காணிப்பு - surveillance
* கட்டுப்பாடு - control
* தணிக்கை - censor
* ஒழுக்கம் - dicipline
* வலு - force
* சர்வதிகாரம்
* checks and balances
* நீதிநூல் காலம்
* தர்மம்
* அகிம்சை

## இவற்றையும் பார்க்க
* :en:Lists of law topics
* :en:List of law topics (A-E)

பகுப்பு:சட்டம்
பகுப்பு:சமூகம் தலைப்புகள் பட்டியல்
நீதிநூல் காலம்

தமிழ் இலக்கியத்தில் கி.பி. 100 இருந்து கி.பி. 500 வரையிலான காலப்பகுதி **நீதிநூல் காலம்** எனப்படுகிறது.  இந்தக் காலப் பகுதியை சங்கம் மருவிய காலம் என்றும் வகைப்படுத்துவர்.  இந்த காலப்பகுதில் இயற்றப்பட்ட பதினெண்கீழ்க்கணக்கு என்ற 18 நூல்களின் தொகுப்பில் 12 நீதிநூல்கள் (மு. வரதராசன்).  சிலப்பதிகாரம், மணிமேகலை ஆகியவை இயற்றப்பட்டது இக்காலத்திலேயே.

## நீதிநூல்கள்
* திருக்குறள்
* நாலடியார்
* நான்மணிக்கடிகை
* சிறுபஞ்சமூலம்
* திரிகடுகம்
* ஏலாதி
* இனியவை நாற்பது
* ஆசாரக்கோவை
* முதுமொழிக்காஞ்சி
* இன்னா நாற்பது

## இவற்றையும் பார்க்க
* ஆத்திசூடி

## உசாத்துணைகள்
* மு. வரதராசன். (2004). தமிழ் இலக்கிய வரலாறு. புது தில்லி: சாகித்திய அகாதெமி.

பகுப்பு:சட்டம்
பகுப்பு:தமிழ் மொழி வரலாறு
கர்ணம் மல்லேஸ்வரி

thumb|கர்ணம் மல்லேஸ்வரி
**கர்னம் மல்லேஸ்வரி** (பிறப்பு ஜூன் 1 1975,சிறீக்காகுளம், ஆந்திரப் பிரதேசம்) 2000 சிட்னி ஒலிம்பிக் பாரம்தூக்கல் போட்டியில் வெண்கலப் பதக்கம் பெற்றவர். இந்தியாவில் இருந்து ஒலிம்பிக் பதக்கம் பெற்ற ஒரே பெண்மணி இவர் ஆவார். 2000 ஆம் ஆண்டு இந்தியா வென்ற ஒரே பதக்கமும் இவருடையதே.

## பெற்ற விருதுகள்
* அருச்சுனா விருது

## மேற்கோள்கள்

பகுப்பு:இந்திய ஒலிம்பிக் வீரர்கள்
பகுப்பு:அருச்சுனா விருது பெற்றவர்கள்
பகுப்பு:இந்தியப் பெண் பாரம் தூக்கல் வீரர்கள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:தெலுங்கு மக்கள்